Sibongile Khumalo

Sibongile Khumalo(24 September 1957 - 28 January 2021) bekangumculi kanye nembhali wetingoma wase Ningizimu Afrika. Wacula umculo we-classic, we-jazz, we-opera kanye nemculo wesintfu waseNingizimu Afrika.  Watiwa ngekuhlabela ngesikhatsi sekwetfulwa kwaNelson Mandela nga-1994, kanye nasemncintiswaneni wekugcina weNdzebe yeMhlaba yeRugby ngemnyaka lolandzelako. Waniketwa i-Order of Ikhamanga nga-2008.
Category:Articles with short description
Category:Short description is different from Wikidata
Category:Articles with hCards
 Imphilo yakhe yasebuntfwaneni 
Khumalo watalwa e-Orlando West, Soweto, eJozi, eNingizimu Afrika, mhlaka 24 Inyoni 1957.  Make wakhe abesebenta njengemhlengikati; babe wakhe, Khabi Mngoma, bekanguPhrofesa wemculo."Khumalo, Sibongile (South Africa)", www.music.org.za.  Wamkhutsata kutsi achubeke nemculo futsi Khumalo wacala kufundza aneminyaka lesiphohlongo budzala.  Wafundza umculo e-University of Zululand, watfola timfundvo te-Bachelor of Arts kulesikhungo.  Wachubeka watfola i-Bachelor of Arts yesibili (ngemagugu) eNyuvesi yaseWitwatersrand, kanye ne-Postgraduate Diploma in Personnel Management yase-Wits Business School.
Category:Baculi
Category:Bosatiwako
Category:Iningizimu Afrika